সন অব দ্য পিঙ্ক প্যান্থার
সন অব দ্য পিঙ্ক প্যান্থার (ইংরেজি: Son of the Pink Panther, অনুবাদ 'পিঙ্ক প্যান্থারের পুত্র') ব্লেক এডওয়ার্ডস পরিচালিত ১৯৯৩ সালের ইতালীয় মার্কিন হাস্যরসাত্মক চলচ্চিত্র। এতে রবের্তো বেনিইনি ইনস্পেক্টর জাক ক্লুজোর অবৈধ সন্তান হিসেবে শ্রেষ্ঠাংশে অভিনয় করেন। এতে প্যান্থার চলচ্চিত্রের নিয়মিত অভিনয়শিল্পীদল হের্বের্ত লোম, বার্ট কোউক ও গ্রাহাম স্টার্ক এবং ১৯৬৩ সালের মূল চলচ্চিত্রের তারকা ক্লাউদিয়া কার্দিনালেও অভিনয় করেন। এটি দ্য পিঙ্ক প্যান্থার চলচ্চিত্র ধারাবাহিকের নবম এবং সর্বশেষ চলচ্চিত্র। এছাড়া এটি পরিচালক ব্লেক এডওয়ার্ডস ও সুরকার হেনরি মানচিনির সর্বশেষ চলচ্চিত্র। ১৯৯৪ সালে মানচিনি মারা যান এবং এডওয়ার্ডস এক বছর পর চলচ্চিত্র নির্মাণ থেকে অবসরে যান। এর ১৩ বছর পর ২০০৬ স্টিভ মার্টিন অভিনীত দ্য পিঙ্ক প্যান্থার শিরোনামে এই ধারাবাহিকের রিবুট নির্মাণের পূর্ব পর্যন্ত আর কোন পিঙ্ক প্যান্থার চলচ্চিত্র নির্মিত হয়নি।